المهم لقيت الاستاذ وزعني مع ريان دي استاذة جديدة زييي واحد!! ويمكن اكون انا افضل منها!!! وشغالة لي طول الطريق نقول شنو نسأل كيف!! وحنخاف ولا نتلخبط!! وشخبطت ورقة اسئلتها كلها!!؟ وانا ماشة ع مقابلتي وبالي مع حسااام!! وقبل م ادخل ع المبنى!! اتصلت ع ريم والحمدلله طمنتني ع حساام وقالت منتظرين مرور الدكتور الاخير علشان ينقلوه من العناية للغرفة!!؟ دخلنا ورحبو بينا واتفاجأو لانو من خلال التلفون كانو مفتكرننا استاذات كبااار!! وحتى المدير امتعض جيتنا وشكلو بينو وبين نفسو افتكر انو الجريدة هانتو لم رسلت ليه بنتين صغار يعملو المقابلة!! وف البداية كان بيتكلم بفتور كدا!! وبيبدا كلام وم بيتمو ومرة يتكلم سريع ومرة يتكلم بالتلفون!! ونظام انتو م مالين عيني وانا مستهتر بيكم!! انا اتوترت واتغظت شديييد؟! وريان اتربشت وبقت تعاين لي!!؟ انا شلت ورقي وقلمي دخلتهم الشنطة وقلت ليه اها بدينا!!؟ بإذراء واضح وضحكة مستهترة!! قال لي من قبيل دا كان احماء ولا شنو؟؟! ابتسمت وقلت كنا عايزين نطلع بتقرير موزون بس الظاهر م حنقدر نكتب كلام حضرتك لانك بتطلع خارج الموضوع وبترجع بموضوع تاني!! جا قايم وقال لي تقصدي شنو!! انا م بعرف اتكلم ولا بتهرب من الكلام!! اعتذرت وقلت ليه انت ادري بنواياك سيادتك!! وانا مستحيييل افكر ف حاجة زي دي!! بس كان قصدي انك عايز تمكنا من كم موضوع وعايزنا نطلع بكذا معلومة!! علشان م نضيع كلماتك الغالية الثمينة حنسجل اللقاء وحنمشي نستخرج اهم النقاط وبإذن الله حيكون مقال ناجح!! بفضلك اكيد!! اداني نظرة خبيثة خلاص وكأنو بقول البيت المحتالة دي بتحاول تستغباني!! بس عمل حسابو وياداب بقي ياخد ويدي ف الكلام بكل رصانة واتزان…وعملنا مقابلتنا وطلعنا وريان مخلوعة وتسأل فيني جبت الجرأة دي من وين!! يمكن اكون صحافية بالفطرة بس حسااام ليه اثر كبير الموضوع!! رجعت البيت وخليت التسجيل مع ريان علشان ترسلو لاستاذ مرتضى بالواتس … لقيت امي نايمة وابوي مشى لعمي عيان وامل ف الجامعة!! م متزكرة اخر مرة اكلت متين!! بس متأكدة انو لاكتر من٢٤ساعة معدتي م دخلتها الا الموية والقهوة!!؟ بس حسيت لي بجوعة ومشيت المطبخ!! لقيت امي ربنا يديها الصحة والعافية حتى الغدا مجهزاه!! حشيت لي نص عيشة ب بطاطس وشلت لي موية ومشيت ع غرفتي!!؟ اكلت وراقدت وبعاين للسقف وبفكر ف حياتي مشت كيف ووصلت وين والممكن يحصل تاني شنو!!؟ وقبل م اخد لي غمضة جاتني رساله من عبدالله!! ف سري سبيتو!! وقلت المتخلف دا كترها!! ولازم اضع ليه حد!!؟ اتجاهلت الرسالة لكم دقيقة!!؟ بس الفضول حيقتلني وقلت اشوفو المرة دي دعاني انا ولا فهمو شنو؟! وفعلا فتحتها واتفاجأت لم لقيتو اعتذر!! المسج فيهو بس كلمتين؟! انا اسف!! استغربت جدعت التلفون ف السرير التاني وقلت ياربي دي لعبة من الاعيبو ولا شنو؟!؟